Nang hkom mat wa jang maza gun mat wa yo
Nang hkom mat wa jang maza gun mat wa
Mangai shagong poi du na shong ko, mano manang ni gara ko shata jan sa yo chyai na kun nga nna tsun shajang ai hpe na lu nngai, Utong hka nong, Gongngu gaba, Mangshi hka kau hkan go sa nga pyo chyai shata jan sa yo chyai ai numchying shara hkrai re. Shata shagong poi shana, manang ni hpe woi, muk, namsi namso, malut chyaru gun rai nna, myu shinggan de maza n to ai shara ko sa dung nga let, shata jan yo chyai, chyaru lu, mani jahta chyai yang grai pyo ai she rai nga ai. Rai yang nang hkom mat wa ai shaloi, maza mala ni hpe shara mi magon gahkyin la nna gun mat wa nhtom maza pung ko bang kau na hkum malap yo, ning rai yang she, ya hpang de shara ndai hkan bai nhtang du chyai hkom ai shaloi asan aseng sha rai nna, myit pyo gabu ai hte bai nhtang wa lu na re. Ning rai galo yang maza mala hte rau, htingwan gaba makop gaja ton, gin ding ga nai makop gaja ton, gashu gasha ni a matu gaja ai nga sat nga sa htingwan galo da ya lu na rai nga ai!
Lawu de go shata 9 nhtoi 23 ya shani mangai shagong poi hpang shani, shi sok masha Mangshi myu shinggan Utong hka nong, Mangshi hka, Shaudi hka (Wa ganu hka) hka kau hkan gabai shamong shajong ton ai maza mala ni hpe sa dem la ai re, masha ni yong htingwan makop maga hkrat wa na hpe myit mada dat ai.
Sumla shiga
Ginjo mung masa rapdo ni laksan zuphpong hpo nna ginjo ko nna dodan masat ai mu lam 8 hpe galo shatup hkrat wa ai sat lawat hpe jep yu ma ai
Sumla shiga
Sumla shiga
kac_Latn kac_Latn kac_Latn kac_Latn kac_Latn kac_Latn kac_Latn kac_Latn